Liis Kolle

Liis Kolle (sündinud 29. juulil 1971 Tallinnas) on eesti ooperilavastaja ning muusika- ja teatriajakirjanik. 

Üheksa-aastaselt (1980) mängis ta ETV lastelavastuses "Kardemoni linna rahvas ja röövlid" Kamomillat. 

Liis Kolle lõpetas 1989. aastal Tallinna Muusikakeskkooli koorijuhtimise erialal (õpetaja Anneli Mäeots), õppis 1990–1999 Tartu Ülikoolis magistriõppes teatriteadust (sh oli 1993–1994 Helsingi Ülikoolis vahetusüliõpilane teatri- ja kirjandusteaduse erialal), 1995–1997 Viljandi Kultuurikolledžis teatrikunsti ja kirikumuusika erialal ning 1999–2005 Berliinis Hanns Eisleri nimelises Kõrgemas Muusikakoolis (Hochschule für Musik Hanns Eisler) muusikateatri režii erialal. Täiendanud end aastatel 2000–2002 Berliinis ja Hamburgis Peter Konwitschny meistrikursustel. 2013. aastal läbis ta kultuurikorralduse kursuse cimdata Berliini Meediaakadeemias.Liis Kolle Eesti Lavastajate ja Dramaturgide Liidu koduleht.

1994–1995 töötas Liis Kolle ajalehe Postimees ajakirjanikunaLiis Kolle Eesti Lavastajate ja Dramaturgide Liidu koduleht. ja 1998. aastal ajalehe Sirp teatritoimetajana.Liis Kolle Eesti Lavastajate ja Dramaturgide Liidu koduleht. Ta on avaldanud teatri- ja muusikateemalisi artikleid ka ajakirjades Teater. Muusika. Kino, Muusika ja Vikerkaar.

Olles olnud lavastaja assistent Joachim Herzi (Georg Friedrich Händeli "Xerxes", 1997 Vanemuises), Neeme Kuninga (Wolfgang Amadeus Mozarti "Don Giovanni", 1999 Estonias), Stefan Herheimi (Richard Wagneri "Tannhäuser", 2001), Didier von Orlowski (Wolfgang Amadeus Mozarti "Così fan tutte", 2002, mõlemad Austrias Landestheater Linzis) kõrval, jõudis ta 2002. aastal Berliini muusikakõrgkooli üliõpilasena ka ise ooperi lavastamiseni: 2002. aastal esietendus Vanemuises Albert Lortzingi ooper "Salakütt". 

Liis Kolle on Tartu Richard Wagneri Seltsi asutajaliige (1991). Seltsi kontsertidest ja etendustest sai laiemalt tuntuks Wagneri "Tannhäuseri" III vaatuse etendamine Toomemäel Tartu toomkiriku varemetes Tartu Akadeemilise Meeskoori osalusel.Hanson, Raimu. Vanemuise uue hooaja avab tudengi lavastus Tartu Postimees, 4. september 2002.

Liis Kolle oli aastatel 2007–2011 ja on taas alates 2015. aastast Eesti Muusika- ja Teatriakadeemia ooperistuudio lavastaja. 

2011–2013 oli ta Eesti Teatri Agentuuri kunstinõukogu liige, 2011. aastal Balti Assamblee 20. aastapäeva gala lavastaja ja projektijuht, 2013. ja 2014. aastal festivali "Ankunft Neue Musik" projektijuht Berliinis, 2014 Konstanzi teatri dramaturg, 2017–2018 Gießeni Linnateatri kommunikatsioonijuht.

 Lavastused 

 2002 Albert Lortzing, “Salakütt", Vanemuine
 2003 lastelavastus Wolfgang Amadeus Mozarti järgi, “Väike võluflööt", Tüüringi Liidumaa teater Altenburg-Gera (Saksamaa)
 2003 Gioachino Rossini, “Sevilla habemeajaja", Vanemuine
 2004 Gioachino Rossini, “Abieluveksel" (diplomilavastus), Hochschule für Musik Hanns Eisler, Berlin
 2004 Gioachino Rossini, “Sinjoor Bruschino", Rahvusooper Estonia
 2006 Joseph Haydn, “Üksik saar", Nargen Opera / Viinistu Kunstimuuseum
 2007 Ludwig van Beethoven, “Fidelio", Nargen Opera / Viinistu Kunstimuuseum
 2007 Maury Yeston, “Fantoom", Smithbridge Productions / Tallinna Linnahall
 2008 lühiooperite õhtu “Opera gets plugged: Dmeeter / Tuleloitsija", EMTA ooperistuudio, Kanuti Gildi SAAL
 2008 Tõnis Kaumann, “Lopi ja Lapi", Türi kevadfestival
 2008 Mari Vihmand, “Armastuse valem", Rahvusooper Estonia
 2010 Maurice Ravel, “Laps ja nõidus", EMTA ooperistuudio, Kanuti Gildi SAAL
 2010 lühiooperite õhtu “NAINE?!", Pärnu Ooper, Vanalinna kooli õu
 2011 Georg Friedrich Händel, “Rinaldo", EMTA ooperistuudio, Mustpeade maja
 2014 tantsulavastus “Spiegel im Spiegel" (dramaturg), Konstanzi Linnateater (Saksamaa)
 2016 Boris Blacher / Werner Egk, “Abstraktne ooper", EMTA ooperistuudio, EMTA kammersaal
 2016 Ardo Ran Varres / Artur Alliksaar, “Käidi ja külvati varjude seemneid, sest valgus hakkas võrsuma", Eesti Muusika Päevad / Viimsi Black Box Studio
 2017 Samuel Barber, “Anthony and Cleopatra", EMTA ooperistuudio
 2018 Toshio Hosokawa, “Renka" & “Hanjo", EMTA ooperistuudio
 2020 Liis Kolle, “Varjuring. Õhtu Aino Tammega", Särevi Teatrituba
 2020 Boris Blacher, “Abstraktne ooper nr 1", Eesti Muusika- ja Teatriakadeemia MÜRIAADfest, EMTA kontserdi- ja teatrimaja black box
 2022 Richard Wagner, "Tristan ja Isolde", Vanemuine
 2022 Jacques Offenbach, "Orpheus põrgus", Rahvusooper Estonia
 2022 Tatjana Kozlova-Johannes / Maarja Kangro, "söövitab.tuhk", Eesti Muusika Päevad
 2022 Tõnis Kaumann, "Kaubamaja", Vanemuine, Sadamateater
 2023 ""Võluflööti" otsimas", koguperelavastus Wolfgang Amadeus Mozarti "Võluflöödi" ainetel, EMTA ooperistuudio Suure-Jaani muusikafestivalil
 2023 Benjamin Britten, "Väike korstnapühkija", EMTA ooperistuudio, EMTA suur saal
 2024 Einike Leppik, "Isiklikud lood", EMTA ooperistuudio, EMTA kontserdi- ja teatrimaja black box
 2025 Gian Carlo Menotti, "Meedium", EMTA ooperistuudio

 Viited 


 Välislingid 
 Eesti Lavastajate ja Dramaturgide Liit

Kategooria:Eesti lavastajad
Kategooria:Eesti ajakirjanikud
Kategooria:Sündinud 1971